- Hindi News
- National
- नए वित्त वर्ष के लिए गुलाबी वादों के बजाय दिल्ली सरकार यथार्थवादी बजट पेश करे: विजेंद्र
नए वित्त वर्ष के लिए गुलाबी वादों के बजाय दिल्ली सरकार यथार्थवादी बजट पेश करे: विजेंद्र
नई दिल्ली | नेताप्रतिपक्ष विजेन्द्र गुप्ता ने शुक्रवार को विज्ञप्ति जारी कर कहा कि दिल्ली सरकार को वर्ष 2017-18 के लिए यथार्थवादी बजट प्रस्तुत करना चाहिए, ताकि आवंटित राशि का पूरा उपयोग किया जा सके। उन्होंने कहा कि वर्तमान सरकार के सत्ता के दो वर्ष के आंकड़ों की समीक्षा करने पर ज्ञात होता है कि अनेक योजनाओं बजट शीर्षों में या तो बजट का कम उपयोग हुआ अथवा अधिक उपयोग हुआ और कई मामलों में बजट कम पड़ गया और सरकार को अतिरिक्त व्यवस्था करनी पड़ी। विपक्ष के नेता ने कहा कि केजरीवाल सरकार का वित्तीय प्रबंधन अकुशलताओं से इतना परिपूर्ण है कि राजकीय पूंजीगत घाटा जो वर्ष 2014-15 में 5438.67 करोड़ था, वह 2015-16 में बढ़कर 7073.78 करोड़ हो गया। अनुमान है कि यह घाटा वर्ष 2016-17 में बढ़कर 7200 करोड़ हो जाएगा। इसका अर्थ है कि आप सरकार के आने के उपरांत राजकीय घाटा निरंतर बढ़ता जा रहा है।
tgl_Latn sot_Latn hin_Deva hin_Deva hin_Deva